**Коррупция жамият кушандаси**

Бугунги кунда коррупциянинг илдизларини бартараф қилиш борасида кенг кўламли иқтисодий ислохотлар олиб борилмоқда ва давлат бошқарувини такомиллаштириш дастури ҳаётгга тадбиқ этилмоқда. Жумладан:

Мухтарам Президентимизнинг 2019-йил 27-майдаги “Ўзбекистон Республикаси Коррупцияга қарши курашиш тизимини янада такомиллаштириш чора-тадбирлари тўғрисида”ги ПФ-5729-сонли Фармони ҳамда 2020 йил 29-июндаги “Ўзбекистон Республикасида Коррупцияга қарши курашиш тизимини такомиллаштириш бўйича қўшимча чора тадбирлар тўғрисида”ги ПФ-6013-сонли фармонлари билан “Ўзбекистон Республикаси Коррупцияга қарши курашиш агентлиги”нинг ташкил этилганлиги жамиятда коррупцияни барча ўринишларини олдини олиш ва унга қарши муросасиз курашишда дастурул амал бўлди десак адашмаган бўламиз.

Мухтарам Президентимизнинг Фармонларида белгилаб берилган вазифаларнинг ижроси, коррупция хавф-хатарларини ташкил қилиш асосида, аҳолининг кенг қатламини ушбу иллатлардан хабардор қилиш ва фуқароларнинг айниқса ёшларнинг хуқуқий онги маданиятини оширишга қаратилган чора-тадбирларини амалга ошириш, коррупцияга қарши хуқуқбузарликларни ўз вақтида аниқлаш, чек қўйиш, унга имконият яратувчи омилларни,шарт-шароитлар ва оқибатларни бартараф этиш, коррупцияга оид хуқуқбузарликларнинг жазоси муқаррарлиги принсипини таъминлаш каби ўта муҳим масалалар доирасида йиғилишлар, давра сухбатлари, тарғибот-ташвиқот тадбирлари мунтазам ташкил қилиниб келинмоқда.

Хусусан: Хуқуқни мухофаза қилувчи органлар билан ўзаро хамкорликда Камбағалликни қисқартириш ва бандлик бош бошқармаси, туман (шаҳар) Камбағалликни қисқартириш ва бандликка кўмаклашиш бўлимлари, Касб-ҳунарга ўқитиш марказлари, Ишга марҳамат мономарказларида коррупцияни барча кўринишларини олдини олиш ва унга қарши муросасиз курашиш бўйича қўшимча чора-тадбирлар ишлаб чиқилиб, ижроси алоҳида назоратга олинди.

Жорй йилнинг ўтган даври мабойинида Бош бошқарма маъсул ходимлари томонидан **“Коррупция жамият кушандаси”, “Биз коррупцияни биргаликда енгамиз”** ва бошқа мавзуларда барча туман (шаҳар)ларда тизим ҳодимлари ҳамда ахоли ўртасида кенг қамровли профилактик тушунтириш тарғибот тадбирлари ўтказиб борилмоқда.

Камбағалликни қисқартириш ва бандлик бош бошқармаси ҳамда тасарруфий ташкилотларда доимий равишда ишловчи ҳодимларнинг манфаатлар тўқнашувига олиб келадиган яқин қариндошлик ҳолатлари ўрганилиб келинмоқда. Ўрганишлар натижасида Бош бошқарма ва тасарруфий ташкилотларда ишловчи ходимлар ўртасида реал манфаатлар тўқнашувини ифодалайдиган (тўғридан-тўғри бўйсинувида яқин қариндошларни ишлаши) холатлари тўлиқ ўрганиб чиқилганда, бундай ҳолатлар аниқланмади.

Бош бошқарма ва тасарруфий ташкилотларида “Комплеансназорат” бўлими томонидан аноним сўровномалар ўтказилди ва сўровнома натижалари атрофлича мухокома қилиниб, тегишли чора-тадбирлар белгилаб олинди.

Бош бошқарма тизимидаги вакант лавозимлари Президент ҳузуридаги Давлат хизматини ривожлантириш агентлигига очиқ мустақил танлов асосида эълон қилиниб, тест синовидан ўтган номзодлар билан тизимга ишга қабул қилинаётган номзодларни текшириш йўриқномаси асосида тегишли сухбатлар ўтказилиши йўлга қўйилган.

Коррупция ҳолати содир этилиши мумкин бўлган фаолият йўналишларига алоҳида этибор қаратилди. Камбағалликни қисқартиш ва бандлик бош бошқармаси ва унинг жойлардаги бўлимлари фаолиятида коррупция ва хуқуқбузарликларни содир этилишини олдини олиш ҳамда сифатли хизмат кўрсатишда шаффофликни таъминлаш мақсадида ХАВФ-ХАТАРЛАР харитаси ишлаб чиқилди.

Бош бошқарма хамда жойлардаги туман (шаҳар) Камбағалликни қисқар-тириш ва бандликка кўмаклашиш бўлимлари маъмурий бинолари ва атроф худудига видео-кузатув мосламалари ўрнатилди ҳамда ситуацион назорат яъни Вазирлик томонидан марказлашган кузатув-назорати таъминланган.

Камбагъалликни қисқартириш ва бандлик бош бошқармаси ва тасарруфий ташкилотларидаги барча ҳодимларидан Коррупсион холатларга йўл қўймаслик бўйича кафолат хатлари олинганлигига қарамасдан, коррупцион ҳолатлар ҳам кузатилган ва уларга нисбатан тегишли тартибда жазо чоралари қўлланилган. **Жумладан;**

- Узун тумани Камбағалликни қисқартириш ва бандликка кўмаклашиш бўлими касб-ҳунар ва тадбиркорликка ўқитиш бўйича собиқ ҳодими ҳамда Сариосиё тумани Камбағалликни қисқартириш ва бандликка кўмаклашиш бўлимисобиқ техник ҳодимлари эгаллаб турган лавозимларидан озод этилди.

- Сариосиё тумани Камбағалликни қисқартириш ва бандликка кўмаклашиш бўлимининг Аҳолига хизмат кўрсатувчи фронт офиси бўйича масъул ҳодимига нисбатан **“хайфсан”**интизомий жазоси қўлланилди.

Хуқуқни мухофаза қилувчи органлар билан доимий ҳамкорлик йўлга қўйилган бўлиб, коррупсион ҳолатлар бўйича тезкор маълумотлар алмашилиб, ўрнатилган тартибда текшириш ишлар ўтказилган ҳолда, натижалари бўйича айбдор ходимларга нисбатан тегишли чоралар кўриб борилмоқда. **Жумладан;**

Кредит маблағлари мақсадли сарфланиши ўрганилганида, хўжалик юритувчи субектлар фуқароларга ажратилган **106,7 млрд** сўмлик кредит маблағлари эвазига етказиб берилиши керак бўлган товарлар ва кўрсатиладиган хизматлар хисоботларда кирим қилинмаганлиги аниқланиб, ўтказилган камерал ва сайёр теклширувлари натижасида **3 455,8 млн** сўмлик солиқ тўловларини тўлашдан бўйин товланганлиги ҳолати аниқланиб, 12 та жиноят ишлари қўзғатилган.

Давлат дастурлари асосида ажратилаётган кредит маблағларини мақсадсиз ишлатилиши, талон-тарож қилиниши ва коррупция ҳолати билан қўзғатилган жоният ишлари бўйича расман огоҳлантирилишига қарамасдан **2022-йилда Бандлик бош бошқармаси** тизимида **37 та**жиноят ишлари аниқланганбўлса**, 2023-йилнинг 8 ойида эса 36 та** жиноят ишлари аниқланган.

Хусусан, **Термиз шаҳри**да Боғзор, **Термиз тумани**да Янгиобод, **Денов туманида** Катта қарши ва Сурнайтепа, **Қизириқ туманида** Ҳамкон, Янгитурмуш, Оқжар, **Музработ тумани**да Камбағалликни қисқартириш ва маҳаллани қўллаб-қувватлаш масалалари бўйича бўлим бошлиғи ўринбосари ва Гулабот, Буюк ипак йўли, Йўлчи, **Бойсун туманида** Ўрмончи, **Сариосиё туманида** Дарагистон, **Узун туманида** Файзова ва Ўрмончи, **Шўрчи туманида** Оққамар, Боботоғ, **Шерабод туманида** Чўмичли маҳаллаларида тадбиркорликни ривожлантириш, ахоли бандлигини таъминлаш ва камбағалликни қисқартириш масалалари бўйича ҳоким ёрдамчилари томонидан **18 та** қонун бузилиш ҳолатлари аниқланган.

Шунингдек, Деновтумани “Себзор” маҳалласида ҳам ўқишга киритишни хал қилиш эвазига пора олиш ҳолатлари кузатилган.

Бундан ташқари, **17 таҳолатда** Ангор, Қизириқ, Бандихон, Қумқўрғон, Музработ ва Шўрчи туманларида **1 та**дан, Термизшаҳар, Шерабод, Бойсун, Термиз ва Жарқўрғон туманларида **2 та**дан **хоким ёрдамчилари томонидан “Нохалол” таъминотчилар реестридан чиқариш чораларини кўрмасдан, улар билан ўзаро жиноий тил бириктириб** кредит маблағларини мақсадсиз йўналтириб, нақтлаштириш йўли билан талон-тарож қилинганлиги холати бўйича жиноят ишлари қўзғатилган.

Хулоса ўрнида шуни айтиш лозимки, мазкур иллатга қарши курашишда нафақат давлат органлари, балки барча фуқароларимизни бирлаштирган ҳолдагина самарали натижаларга эришиш мумкин. Бу борада олиб борилган муваффақиятли сайи-ҳаракатлар жамиятимизнинг сиёсий, иқтисодий ва ижтимоий ҳаётида муҳим аҳамият касб этади.

Сурхондарё вилояти Камбағалликни қисқартириш ва бандлик бош бошқармаси ва тасарруфий ташкилотлари барча ҳодимлари орасида Коррупцияга нисбатан муросасиз муносабатларни шакллантириш, ходимларнинг иш юритишдаги хуқуқий онги ва маданиятини ошириш юзасидан профилактик тадбирлар ўтказилиб келинмоқда, Коррупцион ҳолатларга йўл қўймаслик бўйича кафолат хатлари олиниб, фуқароларга кўрсатилган хизматлар эвазига пул маблағлари олмаслик, порахўрлик, мансаб ваколатини суистемол қилмаслик борасида доимий тушунчалар бериб борилмоқда.

Сурхондарё вилояти Камбағалликни қисқартириш ва бандлик бош бошқармаси ва тасарруфий ташкилотларида юқоридагидек коррупцион ҳолатларга гувоҳ бўлсангиз Бош бошқарманинг Комплеанс назорат бўлимининг **(76) 223-28-51; (97) 321 00 93** рақамли ишонч телефонларига мурожаат қилишингизни сўраймиз.